Izvor: N1

Mere Vlade Srbije i preporuke epidemiologa su jasne da treba izbegavati svaki vid okupljanja i socijalne kontakte u jeku epidemije koronavirusa. Uprkos dogovoru patrijarha Irineja i predsednika Vučića i izjave da Crkva poštuje preporuke Vlade, u Crkvi Svetog Đorđa na Bežaniji u Beogradu jutros su se okupili vernici na liturgiji u dvorištu crkve.

Sveštenik je sa razglasa pozvao okupljene da jedan po jedan uđu u Crkvu ukoliko to žele i celivaju centralnu ikonu, ne i sve druge.

Podsetimo, predsednik Vučić razgovarao je juče telefonom sa patrijarhom srpskim Irinejem, a u zajedničkom saopštenju izdatom nakon razgovora, navedeno je da Vučić razume potrebu crkve i naroda da proslave najveći hrišćanski praznik Uskrs, ali da neće biti ukidana zabrana kretanja tokom uskršnjih praznika.

Dodao je da je patrijarh Irinej rekao da je Crkva i do sada poštovala i poštuje propisane mere i preporuke Vlade Srbije u vezi sa epidemijom koronavirusa.

Sve informacije o koronavirusu čitajte u našem Blogu uživo i na stranici Koronavirus.